Komisijos ataskaita Tarybai ir Europos Parlamentui dėl EŽŪGF išlaidų Išankstinio perspėjimo sistema Nr. 1-3/2010 /* KOM/2010/0229 galutinis */





[pic] | EUROPOS KOMISIJA | Briuselis, 12.5.2010 KOM(2010) 229 galutinis KOMISIJOS ATASKAITA TARYBAI IR EUROPOS PARLAMENTUI dėl EŽŪGF išlaidų Išankstinio perspėjimo sistema Nr. 1-3/2010 TURINYS 1. EŽŪGF 2010 m. biudžetinė procedūra 3 2. EŽŪGF asignuotosios pajamos 3 3. Pajamos iš laikinų restruktūrizavimo mokesčių (cukraus sektoriuje) 4 4. Pastabos dėl preliminaraus 2010 m. EŽŪGF biudžeto vykdymo 4 5. EŽŪGF asignuotųjų pajamų panaudojimas 7 6. Pajamų iš laikinų restruktūrizavimo mokesčių (cukraus sektoriuje) panaudojimas 8 7. Cukraus pramonės restruktūrizavimo fondo lėšų panaudojimas 8 8. Išvados 8 1 PRIEDAS 2 PRIEDAS | EŽŪGF 2010 M. BIUDžETINė PROCEDūRA PRELIMINARUS EŽŪGF ASIGNAVIMų PANAUDOJIMAS IKI 2010 01 31 | 1. EŽŪGF 2010 M. BIUDžETINė PROCEDūRA Europos žemės ūkio garantijų fondo (EŽŪGF) 2010 m. biudžetinė procedūra kartu su atitinkamomis kiekvieno procedūros etapo asignavimų sumomis apibendrinta 1 priedo lentelėje. 2010 m. EŽŪGF biudžetą biudžeto valdymo institucija priėmė 2009 m. gruodžio 17 d. Į biudžetą įtraukti įsipareigojimų ir mokėjimų asignavimai sudaro: - atitinkamai 43 417,4 mln. EUR ir 43 633,1 mln. EUR žemės ūkio rinkos priemonėms ir tiesioginei pagalbai (05 politikos sritis); - atitinkamai 371,9 mln. EUR ir 253,7 mln. EUR veterinarijos ir fitosanitarijos priemonėms (17 politikos sritis); - atitinkamai 30,5 mln. EUR ir 31,0 mln. EUR žuvininkystei (11 politikos sritis). Biudžete numatyta bendra EŽŪGF įsipareigojimų asignavimų suma siekė 43 819,8 mln. EUR, o mokėjimų asignavimų – 43 917,8 mln. EUR. Įsipareigojimų ir mokėjimų asignavimų skirtumas susidaro dėl to, kad diferencijuotieji asignavimai naudojami tam tikroms priemonėms, kurias tiesiogiai įgyvendina Komisija. Šios schemos daugiausia susijusios su žemės ūkio produktų pardavimo skatinimu, žemės ūkio politikos strategija ir koordinavimo priemonėmis, taip pat su žuvininkyste ir veterinarijos bei fitosanitarijos priemonėmis. 2. EŽŪGF ASIGNUOTOSIOS PAJAMOS Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Pagal šias taisykles asignuotosios pajamos gali būti naudojamos valstybių narių patirtoms EŽŪGF išlaidoms finansuoti. Jei dalis šių pajamų nepanaudojama, ta dalis automatiškai perkeliama į kitus biudžetinius metus[1]. Komisijos 2010 m. taisomajame rašte pateiktas asignavimų, kurie bus reikalingi numatomoms rinkos priemonių ir tiesioginės pagalbos išlaidoms finansuoti, paskutinis įvertis, ir asignuotųjų pajamų, kurias tikimasi surinkti per atitinkamus biudžetinius metus, bei iš ankstesnių biudžetinių metų perkelto nepanaudotų asignuotųjų pajamų likučio įverčiai. Todėl šio taisomojo rašto dėl EŽŪGF skiriamų asignavimų sumos pasiūlyme Komisija atsižvelgė į visas asignuotąsias pajamas, kurias tikimasi gauti ateinančiais biudžetiniais metais, ir paprašė asignavimų, kurių dydis apskaičiuojamas numatomą asignuotųjų pajamų dydį atėmus iš tiems patiems metams numatomų EŽŪGF išlaidų. Tada biudžeto valdymo institucija priėmė naująjį EŽŪGF biudžetą, į kurio asignavimus neįtrauktos numatomos asignuotosios pajamos. Rengiant 2010 m. taisomąjį raštą, Komisijos skaičiavimais turimos asignuotosios pajamos sudarė 922,0 mln. EUR. Konkrečiai: - apskaičiuota, kad asignuotosios pajamos, kurias numatyta gauti 2010 biudžetiniais metais, sudaro 789,0 mln. EUR. 600,0 mln. EUR ir 91,0 mln. EUR sumas atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad taikant pieno mokestį gautos pajamos sudarys 98,0 mln. EUR; - apskaičiuota, kad iš 2009 į 2010 biudžetinius metus turėtų būti perkelta 133,0 mln. EUR asignuotųjų pajamų. 2010 m. taisomajame rašte Komisija šias 922,0 mln. EUR pajamas paskyrė dviem schemoms. Konkrečiai: - 222,0 mln. EUR skirta gamintojų organizacijų veiklos fondams vaisių ir daržovių sektoriuje, o - 700,0 mln. EUR skirta bendrosios išmokos schemai. Šioms dviems schemoms biudžeto valdymo institucija pagal Komisijos taisomąjį raštą galiausiai skyrė atitinkamai 547,0 mln. EUR ir 28 480,0 mln. EUR asignavimų. Pirmiau minėtų patvirtintų asignavimų ir asignuotųjų pajamų suma atitinka bendrą 769,0 mln. EUR prašomų asignavimų gamintojų organizacijų veiklos fondams vaisių ir daržovių sektoriuje ir 29 180,0 mln. EUR bendrosios išmokos schemai įvertį. 2 priede, kuriame pateikiami preliminarūs laikotarpio iki 2010 m. sausio 31 d. 2010 m. biudžeto vykdymo rezultatai, patvirtinti asignavimai minėtoms dviems schemoms yra įtraukti į pradinius biudžeto asignavimus vaisių ir daržovių sektoriui ir atsietosios tiesioginės pagalbos sektoriui; jie atitinkamai sudaro 720,1 mln. EUR ir 33 272,0 mln. EUR, neskaitant pirmiau minėtų asignuotųjų pajamų. Įtraukus šiems sektoriams skirtas pajamas, 2010 m. biudžete numatyti asignavimai vaisių ir daržovių sektoriui iš viso sudaro 942,1 mln. EUR, o atsietajai tiesioginei pagalbai – 33 972,0 mln. EUR. 3. PAJAMOS Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) Pajamos iš laikinų cukraus sektoriaus restruktūrizavimo mokesčių laikomos asignuotosiomis pajamomis, skirtomis cukraus pramonės restruktūrizavimo pagalbai ir kitai pagalbai, kurią numatoma skirti iš Cukraus pramonės restruktūrizavimo fondo, finansuoti. Nuo 2006–2007 prekybos metų iki 2008–2009 prekybos metų šiuos mokesčius už turimas kiekybines cukraus, inulino sirupo ir izogliukozės kvotas kasmet moka valstybių narių ūkio subjektai; tuos mokesčius valstybės narės turi sumokėti į fondą dviem dalimis: atitinkamai iki kiekvienų metų kovo 31 d. ir lapkričio 30 d. Sudarant 2010 m. biudžetą apskaičiuota, kad tokios pajamos ateinančiais biudžetiniais metais turėtų būti 606,8 mln. EUR. Kartu buvo numatyta, kad iš 2009 į 2010 biudžetinius metus bus perkelta 717,9 mln. EUR suma. 4. PASTABOS DėL PRELIMINARAUS 2010 M. EŽŪGF BIUDžETO VYKDYMO 2 priede pateikiami duomenys apie preliminarų biudžeto vykdymą laikotarpiu nuo 2009 m spalio 16 d. iki 2010 m. sausio 31 d.; jie lyginami su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos įgyvendinant susidarė arba per metus susidarys didžiausi faktinio ir numatyto 2010 m. biudžeto vykdymo skirtumai. 4.1. Rinkos priemonės Intervencijai žemės ūkio rinkose finansuoti, palyginti su biudžete patvirtintais asignavimais, panaudota -74,9 mln. EUR mažiau lėšų, remiantis 2010 m. sausio 31 d. rodikliu nurodytu lygiu. Šis skirtumas nereikšmingas. Jis pirmiausia sietinas su maisto programomis, taip pat pieno ir pieno produktų sektoriais, kuriuose šiuo metu asignavimų panaudota mažiau, nei planuota. Kita vertus, kituose sektoriuose, kaip antai cukraus, vaisių ir daržovių, vyno ir kitų augalinių produktų ir (arba) priemonių, asignavimų panaudota daugiau, negu planuota. 4.1.1. Maisto programos (- 35,0 mln. EUR) Lėtesnis biudžeto asignavimų panaudojimas, palyginti su dabartiniu rodikliu, nurodytu lygiu, paaiškinamas tuo, kad Komisija vėliau patvirtino 2010 m. maisto paskirstymo planą. Remdamasi praėjusių metų asignavimų panaudojimo modeliu, Komisija mano, kad toks panaudojimo tempas yra laikinas ir per biudžetinius metus paspartės. 4.1.2. Cukrus (+ 6,2 mln. EUR) Pagrindinės priemonės, finansuotos šių metų biudžeto lėšomis, yra susijusios su dar neapmokėtų cukraus eksporto grąžinamųjų išmokų sertifikatų apmokėjimu (apie 12,0 mln. EUR) ir išlaidomis, susijusiomis su viešai sandėliuojamo cukraus kiekio paėmimu paskirstyti labiausiai nepasiturintiems asmenims pagal 2010 m. maisto paskirstymo planą (apie 11,0 mln. EUR). Pridėjus likusias mokėtinas sumas, susijusias su kitomis cukraus schemomis (apie 0,5 mln. EUR), galutinis cukraus sektoriaus biudžetas siekė 1,5 mln. EUR. Tačiau šiam sektoriui skirti EŽŪGF mokėjimai šiame etape pirmiausia yra susiję su dar neapmokėtų cukraus eksporto grąžinamųjų išmokų sertifikatų, kurių suma – 6,7 mln. EUR, apmokėjimu. Kol kas viešai sandėliuojamas cukrus nepaimtas. Todėl šiame sektoriuje atlikti mokėjimai rodo, kad yra didelis atotrūkis, susijęs su per dideliu biudžeto lėšų panaudojimu, palyginti su dabartiniu rodikliu nurodytu lygiu. Vis dėlto reikėtų pažymėti, absoliučios sumos, atsižvelgiant į šio sektoriaus dabartinį asignavimų panaudojimo modelį, yra nereikšmingos. 4.1.3. Vaisiai ir daržovės (+14,0 mln. EUR, palyginti su patvirtintais asignavimais) Asignavimų panaudojimo lygį lėmė valstybių narių atlikti mokėjimai gamintojų organizacijų veiklos fondams, finansuojamiems tiek iš patvirtintų biudžeto asignavimų, tiek iš 2010 m. biudžete šiai schemai asignuotų pajamų. išsami informacija pateikta 2 dalyje). Toks asignavimų panaudojimo lygis gautas laikotarpio iki 2010 m. sausio 31 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos pajamos. Šiuo metu Komisija mano, kad visų šiam sektoriui skirtų kreditinių asignavimų pakaks išlaidoms, kurias 2010 m. numato patirti valstybės narės, padengti. Pastaba: Kad skaitytojui būtų patogiau, 2 priedo preliminaraus asignavimų panaudojimo lentelėje Komisija pridėjo išnašą „*“. Joje parodyta, kokia būtų situacija, jei 2010 m. sausio mėn. 31 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 720,1 mln. EUR patvirtintų biudžeto asignavimų ir šiam sektoriui asignuotos pajamos, kurios, remiantis skaičiavimais, turėtų siekti 222,0 mln. EUR. Todėl, pritaikius rodiklį bendrai šiam sektoriui finansuoti numatytai 942,1 mln. EUR sumai, atrodytų, kad nepanaudota -36,4 mln. EUR asignavimų. 4.1.4. Vynuogių auginimo sektoriaus produktai (+32,4 mln. EUR) Palyginti su 2010 m. sausio 31 d. rodikliu nurodytu biudžeto asignavimų lygiu, tokį per didelį biudžeto asignavimų panaudojimą lemia paspartėjęs valstybių narių mokėjimų tempas – visų pirma pagal vynuogių išnaikinimo schemą. Taip pat stebimas kiek mažiau paspartėjęs valstybių narių mokėjimo tempas įgyvendinant nacionalines paramos programas. 4.1.5. Kiti augaliniai produktai ir (arba) priemonės (+26,7 mln. EUR) Palyginti su 2010 m. sausio 31 d. rodikliu nurodytu biudžeto asignavimų lygiu, tokį per didelį biudžeto asignavimų panaudojimą lemia paspartėjęs valstybių narių mokėjimų tempas – visų pirma pagal POSEI programas. 4.1.6. Pienas ir pieno produktai (-73,1 mln. EUR) Padėtis pieno produktų rinkose labai pagerėjo, palyginti su buvusia 2010 biudžetinių metų taisomojo rašto rengimo metu. Dėl to Komisija nutraukė pieno produktų eksporto grąžinamųjų išmokų mokėjimą. Be to, dėl gerokai padidėjusių ES rinkos kainų liovėsi didėti ir stabilizavosi viešai sandėliuojamų nugriebto pieno miltelių ir sviesto kiekis. Lėtesnį biudžeto asignavimų panaudojimą, palyginti su rodikliu nurodytu lygiu, šiame etape lėmė dėl pirmiau išvardytų veiksnių šiuo metu patiriamos ir per metus numatomos mažesnės išlaidos šiame sektoriuje. 4.2. Tiesioginė pagalba Panaudotų biudžeto asignavimų tiesioginei pagalbai suma, palyginti su 2010 m. sausio 31 d. rodikliu nurodytu lygiu, buvo -90,4 mln. EUR mažesnė. 4.2.1. Atsietoji tiesioginė pagalba (-61,7 mln. EUR, palyginti su patvirtintais asignavimais) Tokį asignavimų panaudojimo lygį lėmė valstybių narių atlikti mokėjimai bendrosios išmokos schemai, finansuojamai tiek iš patvirtintų biudžeto asignavimų, tiek iš 2010 m. biudžete šiai schemai asignuotų pajamų. išsami informacija pateikta 2 dalyje). Nors dauguma valstybių narių atliko didžiąją dalį mokėjimų pagal šią schemą, Graikija dar nėra atlikusi nė vieno mokėjimo, atsižvelgiant į tai, kad prieš atliekant mokėjimus vykdoma reikiama kontrolė. Stebimas nepakankamas asignavimų panaudojimo lygis yra minimalus, nes jis gautas laikotarpio iki 2010 m. sausio 31 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos pajamos. Pastaba: Kad skaitytojui būtų patogiau, 2 priedo preliminaraus asignavimų panaudojimo lentelėje Komisija pridėjo išnašą „*“. Joje parodyta, kokia būtų situacija, jei 2010 m. sausio mėn. 31 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 33 272,0 mln. EUR patvirtintų biudžeto asignavimų ir šiam sektoriui asignuotos pajamos, kurios, remiantis skaičiavimais, turėtų siekti 700,0 mln. EUR. Todėl, pritaikius rodiklį bendrai šiam sektoriui finansuoti numatytai 33 972,0 mln. EUR sumai, atrodytų, kad nepanaudota -676,4 mln. EUR asignavimų, ir tai vėlgi būtų paaiškinama tuo, kad Graikija dar neišmokėjo pagal bendrosios išmokos schemą numatytos pagalbos. 4.2.2. Kita tiesioginė pagalba (-29,9 mln. EUR) Tokį asignavimų panaudojimo modelį pirmiausia lėmė sulėtėjęs valstybių narių pagal tam tikras schemas (priemokos už karves žindenes, avis ir (arba) ožkas, taip pat už medvilnę) atliekamų mokėjimų tempas, palyginti su dabartiniu rodikliu nurodytu lygiu. Šiuo metu tikimasi, kad tokia padėtis bus laikina. 4.3. Žemės ūkio išlaidų auditas 4.3.1. Ankstesnių metų sąskaitų patvirtinimas (+57,6 mln. EUR) Esamas panaudojimo lygis gautas lyginant jau atliktus su sąskaitų patvirtinimu susijusius ištaisymus ir 2010 m. sausio 31 d. atitinkamu rodikliu nurodytą lygį. Tačiau reikėtų pažymėti, kad dar nepriimti visi sprendimai dėl sąskaitų patvirtinimo, kurie turėtų būti priimti šiais biudžetiniais metais. Todėl šiame etape Komisija mano, kad toks panaudojimo lygis yra laikinas. Vis dėlto reikėtų pažymėti, kad nors Komisija 2010 m. taisomajame rašte siūlė ištaisymus, kurie sudarė -80,0 mln. EUR, biudžeto valdymo institucija paliko -310,0 mln. EUR sumą. Šiame etape Komisija mano, kad numatomų ištaisymų, susijusių su jos sąskaitų patvirtinimo sprendimais, nepakaks šiai didelei biudžeto valdymo institucijos nustatytai sumai padengti, ir galiausiai susidarys neigiamų biudžeto asignavimų trūkumas, kurį Komisijai reikės padengti naudojant teigiamus biudžeto asignavimus, kad galėtų uždaryti šią sąskaitą 2010 m. 4.4. Maisto ir pašarų sauga, gyvūnų sveikata ir gerovė bei augalų sveikata 4.4.1. Gyvūnų ligų naikinimo programos (+132,5 mln.) Palyginti su 2010 m. sausio 31 d. rodikliu nurodytu biudžeto asignavimų lygiu, tokį per didelį biudžeto asignavimų panaudojimą lemia paspartėjęs Komisijos mokėjimų už gyvūnų ligų naikinimo programas tempas. 5. EŽŪGF ASIGNUOTųJų PAJAMų PANAUDOJIMAS 2 priedo lentelėje parodyta, kad 2010 m. sausio 31 d. surinkta 483,8 mln. EUR asignuotųjų pajamų. Konkrečiai: - pajamos dėl ištaisymų, grindžiamų sąskaitų atitikties patvirtinimo sprendimais, buvo apie 188,8 mln. EUR, o iki biudžetinių metų pabaigos numatoma gauti papildomų sumų; - pajamos susigrąžinus sumas dėl pažeidimų buvo apie 55,4 mln. EUR iki biudžetinių metų pabaigos numatoma gauti papildomų sumų, ir - šiame etape surinkta didžioji dalis taikant pieno mokestį gautų pajamų – apie 98,1 mln. EUR, palyginti su 98,0 mln. EUR pirminiu įverčiu; - galiausiai, nors iš pradžių planuota iš 2009 į 2010 m. perkelti 133,0 mln. EUR asignuotųjų pajamų, iš tikrųjų perkelta 141,5 mln. EUR. Todėl EŽŪGF išlaidoms finansuoti skirta asignuotųjų pajamų suma 2010 m. sausio 31 d. buvo 483,8 mln. EUR. Šiame etape Komisija yra apskaičiavusi, kad dar turi būti surinkta 305,2 mln. EUR asignuotųjų pajamų (apskaičiuota, kad 2010 m. biudžete bus gauta 789,0 mln. EUR asignuotųjų pajamų, iš kurių 483,8 mln. EUR jau surinkta). 6. PAJAMų Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) PANAUDOJIMAS 2009 m. lapkričio mėn. valstybės narės sumokėjo antrąją laikino restruktūrizavimo mokesčio dalį už 2008–2009 prekybos metus – 606,8 mln. EUR. Ši suma atitinka iš pradžių apskaičiuotą sumą. Be to, nors iš pradžių planuota iš 2009 į 2010 m. perkelti 717,9 mln. EUR asignuotųjų pajamų, iš tikrųjų perkelta 768,3 mln. EUR. Todėl 2010 m. ES biudžete bendra asignuotųjų pajamų, gautų iš laikinų restruktūrizavimo mokesčių, suma sudarė 1 375,1 mln. EUR. 7. CUKRAUS PRAMONėS RESTRUKTūRIZAVIMO FONDO Lėšų PANAUDOJIMAS 2010 m. sausio mėn. pabaigoje valstybės narės praktiškai nebuvo atlikusios mokėjimų (Pastaba: išmokėta tik 0,7 mln. EUR), susijusių su pagalba cukraus pramonei restruktūrizuoti, įvairinimo pagalba ir pagalba cukraus perdirbėjams. 8. IšVADOS Preliminarus 2010 m. EŽŪGF biudžeto asignavimų panaudojimas laikotarpiu iki 2010 m. sausio 31 d. rodo, kad pagal esamą rodikliu nurodytą lygį mėnesinės kompensacijos valstybėms narėms maždaug 33,8 mln. EUR viršijo patvirtintus biudžeto asignavimus. Surinkta 483,8 mln. EUR asignuotųjų pajamų; 2010 m. dar planuojama gauti 305,2 mln. EUR. Šiame etape Komisija numato, kad turima asignuotųjų pajamų suma ir per metus numatomų gauti pajamų suma bus panaudotos gamintojų organizacijų veiklos fondų ir bendrosios išmokos schemos finansavimui padengti, kaip planuota iš pradžių sudarant biudžetą. Atsižvelgdama į biudžeto valdymo institucijos sprendimą -230,0 mln. EUR padidinti su sąskaitų patvirtinimu susijusių ištaisymų sumą iki -310,0 mln. EUR, Komisija atidžiai stebės biudžeto vykdymo raidą, kad galėtų nuspręsti, ar dėl nepakankamo asignavimų panaudojimo kitose biudžeto dalyse bus galima padengti dalį šių neigiamų išlaidų, kurioms nebus taikomi Komisijos sąskaitų patvirtinimo sprendimai ir kiti ištaisymai dėl susijusių valstybių narių pagalbos išmokų terminų nesilaikymo. [pic] [pic] [1] Iš ankstesnių metų perkeltos asignuotosios pajamos turi būti panaudotos pirmiausia, tai yra anksčiau nei biudžeto valdymo institucijos patvirtinti asignavimai arba tais metais gautos asignuotosios pajamos (Finansinio reglamento 10 straipsnis).